CELEX: 32021D1194
Language: bg
Date: 2021-07-19 00:00:00
Title: Решение (ОВППС) 2021/1194 на Съвета от 19 юли 2021 година за удължаване на мандата на специалния представител на Европейския съюз в Косово (Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.) и за изменение на Решение (ОВППС) 2020/1135

20.7.2021   
               
               
                  BG
               
               
                  Официален вестник на Европейския съюз
               
               
                  L 258/48
               
            
         РЕШЕНИЕ (ОВППС) 2021/1194 НА СЪВЕТА
         от 19 юли 2021 година
         за удължаване на мандата на специалния представител на Европейския съюз в Косово (*) и за изменение на Решение (ОВППС) 2020/1135
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 33 и член 31, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 30 юли 2020 г. Съветът прие Решение (ОВППС) 2020/1135 (1) за назначаване на г-н Tomáš SZUNYOG за специален представител на Европейския съюз (СПЕС) в Косово. Мандатът на СПЕС изтича на 31 август 2021 г.
                  
               
                     (2)
                  
                  
                     Мандатът на СПЕС следва да бъде удължен с 24 месеца, като следва да бъде определена нова референтна сума за периода от 1 септември 2021 г. до 31 август 2023 г.
                  
               
                     (3)
                  
                  
                     СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Мандатът на г-н Tomáš SZUNYOG като специален представител на Европейския съюз (СПЕС) в Косово се удължава до 31 август 2023 г. Съветът може да вземе решение мандатът на СПЕС да бъде удължен или прекратен по-рано въз основа на оценка на Комитета по политика и сигурност и по предложение на върховния представител на Съюза по въпросите на външните работи и политиката на сигурност.
         
         
            Член 2
            Решение (ОВППС) 2020/1135 се изменя, както следва:
            
                        1)
                     
                     
                        в член 5, параграф 1 се добавя следната алинея:
                        „Референтната сума, предназначена за покриване на разходите, свързани с мандата на СПЕС за периода от 1 септември 2021 г. до 31 август 2023 г., е 6 600 000 EUR.“;
                     
                  
                        2)
                     
                     
                        в член 14 второто изречение се заменя със следното:
                        „СПЕС представя на Съвета, ВП и Комисията редовни доклади за напредъка, а до 31 май 2023 г. — окончателен цялостен доклад за изпълнението на мандата.“
                     
                  
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 19 юли 2021 година.
            
               
                  За Съвета
               
               
                  Председател
               
               J. PODGORŠEK
            
         
         
            (*)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
         
            (1)  Решение (ОВППС) 2020/1135 на Съвета от 30 юли 2020 г. за назначаване на специален представител на Европейския съюз в Косово (ОВ L 247, 31.7.2020 г., стр. 25).